**Tengler Mariann: Példaképem**

Először akkor hallottam Brenner Jánosról, amikor Szombathelyen a Püspöki Palotában egy kiállításon jártam. Először ijesztő volt, mert ki volt állítva az a ruhája, amiben megölték. De utána anya mesélt róla, és akkor döntöttem úgy, hogy Brenner János lesz a példaképem.

Brenner János Szombathelyen született 1931-ben. Szombathelyen és Győrben végezte a papneveldét. 1955-ben szentelték pappá a szombathelyi Székesegyházban. Rábakethelyen, Szentgotthárd második kerületében lett káplán. Sokat foglalkozott a fiatalokkal és az idősekkel is. A hívek szerették hallgatni, mert mindenkivel kedves volt. Sok hívet szerzett az egyháznak, ezért gyilkolták meg a kommunisták. Egyszer bezörgettek nála és megkérték, hogy menjen el egy haldokló emberhez. De ez csak egy trükk volt, azért hívták el, hogy megöljék. Azóta sem derült ki, hogy kik voltak.

Azért ő a példaképem, mert azzal foglalkozott, amivel szeretett volna és akkor is folytatta a munkáját, amikor már tudta, hogy ez milyen veszélyes.